কবে তৃণমূল যাচ্ছেন দিলীপ? মুখ খুললেন স্ত্রী রিঙ্কু

ঝাড়গ্রাম: দিঘায় জগন্নাথ (Digha Jagannath Temple) মন্দিরে সস্ত্রীক গিয়েছিলেন দিলীপ। সেখানে মুখ্যমন্ত্রী মমতা বন্দ্যোপাধ্যায়ের (Mamata Banerjee) সঙ্গে তাঁর আড্ডার ভিডিও ভাইরাল হয়েছে। সেই নিয়ে দলের একাংশের কটাক্ষের মুখে পড়েন তিনি। তারপর থেকেই জল্পনা শুরু হয়েছে দিলীপ ঘোষ (Dilip Ghosh) কী এবার তৃণমূলে যোগ দিতে চলেছেন। এনিয়ে মুখ খুললেন দিলীপের স্ত্রী রিঙ্কু মজুমদার (Rinku Majumdar)। দিলীপ ঘোষ তৃণমূলে যাচ্ছেন না জানালেন স্ত্রী রিঙ্কু মজুমদার।

বৈশাখের শুরুতে নিউ টাউনের বাড়িতে রিঙ্কুকে বিয়ে সেরেছেন দিলীপ ঘোষ। তাঁর বিয়ে নিয়ে হইচই হয়েছে। বিয়ের পর এই প্রথম ঝাড়গ্রাম জেলার গোপীবল্লভপুর ২ ব্লকের কুলিয়ানা গ্রামে শ্বশুরবাড়িতে এলেন দিলীপ ঘোষের স্ত্রী রিঙ্কু মজুমদার। সোমবার সন্ধ্যায় পরিবারের সদস্যদের সঙ্গে জমিয়ে আড্ডা দিতে দেখা গেল ঘোষ বাড়ির নববধূকে। সেইসঙ্গে দিলীপ ঘোষের তৃণমূলে যাওয়া প্রসঙ্গে স্ত্রী রিঙ্কু মজুমদার জানান তার স্বামী দিলীপ ঘোষ তৃণমূলে যাচ্ছেন না। তিনি বলেন, নীতি আদর্শের সঙ্গে বিজেপি করেন তিনি। উনি কখনও তৃণমূলে যাবেন না।

আরও পড়ুন: ‘শকুনি মামা দয়া করে হবেন না’, মুর্শিদাবাদে কাকে তোপ মমতার?

দাদা দিলীপ ঘোষ যে বিয়ে করেছেন সেটাই বিশ্বাস করতে পারছেন না ভাই হীরক। বিয়ের পরে সোমবার স্ত্রী রিঙ্কুকে নিয়ে পৈতৃক ভিটেয় গেলেন দিলীপ। মা পুষ্পলতা নতুন বউকে বরণ করে তোলেন বাড়িতে। দিলীপের ভাই হীরক বলেন,‘‘দাদা-বৌদিকে একসঙ্গে দেখে খুবই খুশি। এ বার মনে হল দাদা সত্যি বিয়ে করেছে। নতুন বৌদি খুব ভাল। খুব মিশুকে সকলকে আপন করে নিয়েছেন।

দেখুন ভিডিও